  Виталий Пронин Балезино ёросын уг вунэто бусыын ӟеч тыршисьёссэс.Ёросысь агропромышленность удысысь ужасьёслэн профсоюззы арнялы быдэ йылпумъянъёс лэсьтэ юосты утялтонын но пудо сиён дасянын комбайнёръёс но шофёръёс куспын радъям ӵошатсконлы.Тани ю тысь кутсанын кылем арня вискын ваньзэс азьпалтӥз «Орловское» эштосысь комбайнёр Юрий Князев. «Вектор-410» комбайнэн со 904 тонна ю тысь кутсаз. Юрий Евгеньевичлы сётэмын киысь кие вошъяськись вымпел но тау карон гожтэт.Таӵе ик данъетъёсын пусъемын «Колхоз имени Мичурина» СПК-ысь турын дасян «Дон-680» комбайнэн арась Евгений Чирков - кылем арня пумын со 9 сюрс 22 тонна пудо сиён дасяз. Нош «Колос» эштосысь водитель Аухат Касимов «ЗИЛ-130» автомашинаеныз 1 сюрс 174 тонна ю тысь ворттћз.Ӵошатскон пуроме, соин ик вормисьёс но вошъясько.Иван Аркашев. Теги: Балезино  